કેન્દ્ર સરકારે કાપડના વેપારીઓની એક મહત્ત્વપૂર્ણ માગને માન્ય કરી ડાઈંગ-પ્રિન્ટિંગ-પ્રોસેસિંગ યુનિટ પર ઈનપુટ ટૅક્સ ક્રેડિટ (આઈટીસી)ને મંજૂર કરી છે. અગાઉ પ્રોસેસિંગ યુનિટ ધરાવતા 18 ટકા કેમિકલ ઉપર જીએસટી ચૂકવતા હતા. પરંતુ કાપડના જોબ વર્ક ઉપર પાંચ ટકા જીએસટી રિફંડ મળતું હતું. તેથી સરકાર પાસે લાખો રૂપિયાનું ક્રેડિટ રહેતું હતું. પરંતુ તે પાછું મળતું નહોતું અને તે ફક્ત કાગળ ઉપર જ રહેતું હતું. કાપડઉદ્યોગ છેલ્લા અમુક સમયથી માગ કરતું હતું કે તેમને આ ક્રેડિટનું રિફન્ડ મળે. આ માગ 14 જૂનના નોટિફિકેશન દ્વારા મંજૂર કરવામાં આવી છે. હવે દરેક પ્રકારના કપડા ઉપર જોબ વર્ક કરાવનારા યુનિટને હવે આ ક્રેડિટ પાછી મળશે.